李治

唐高宗李治係唐太宗李世民個仔，大唐第三個皇帝。未即位之前叫晉王，後畀李世民立做太子。公元650年登基，嗰時佢22歲。

傳統歷史學者都認為唐高宗政績係一張白紙，咁係因為佢本人個性低調、慈祥，唔鍾意大興土木，唔鍾意長生之術。佢唯一可以大寫特寫嘅，係佢起用咗一啲唐太宗唔重用嘅良臣，好似韋思謙，杜正倫就係。但佢亦都係一位有作為嘅皇帝，喺佢統治時期，大唐國力唔單止冇衰弱，反而更加強勁，領土不斷擴張。

李治最多人談及嘅佢同武則天嘅關係，因為佢喺做太子嗰陣，就鍾意咗武則天。而武則天係唐太宗嘅妃嬪。後來唐太宗過身，武則天奉旨入寺做尼姑，李治又將武則天帶返入宮，後尾重立佢做皇后。根據史書記載，李治長期有頭痛同眼睛嘅毛病，到晚年重盲咗。所以大部份時間都由武則天主持朝政，同唐高宗一齊稱做「二聖」。

高宗在位三十四年，683年病逝，葬喺乾陵。

屋企

后妃

皇后
王皇后
武則天

妃嬪
蕭淑妃
徐婕妤
劉宮人
鄭宮人
楊宮人

仔女

仔
燕王李忠
原悼王李孝
澤王李上金
許王李素節
代王李弘
潞王李賢
中宗李顯
睿宗李旦

女
義陽公主李下玉
高安公主
安定公主
太平公主李令月

大唐皇帝